John Travolta

John Joseph Travolta (1954ko otsailaren 18, Englewood, New Jersey) estatubatuar aktore, abeslari eta dantzari bat da.

Kelly Prestonekin batera alaba bat eta seme bat ditu, Ella eta Jett. Haren lehenengo emaztea Diana Hyland zen baina ezkondu eta handik bi urtera hil zen, minbiziaren ondorioz.

2012ko irailaren 23an Donostia Saria jaso zuen.

 Biografia 
Aita italiarra eta ama irlandarra zituen. John seigarren semea zen, txikiena. Senide guztiek zaletasun bera zeukaten: interpretazioa. Aitaren etxean antzeztoki bat sortu eta familiarentzako saioak antolatzen zituzten.

Travoltak antzerki eskola batean eman zuen izena eta segidan arrakasta lortu zuen. Horregatik, New York-era joatea erabaki zuen. Han managerra aurkitu eta antzerkian famatua izan ondoren, managerrak Hollywoodera eraman zuen.

Lehen arrakasta profesionala Saturday Night Fever filmaren eskutik etorri zen. Robert Stigwood produktoreak paper protagonista nahi zuen harentzat: hori erabaki hoberena izan zen harenlan-ibilbidean. Film horretan, Tony Maneroren bizitza antzeztu zuen: dantzaria zen eta horrek aldatu zuen dantzaren modua. Hartarako, Travoltak gau asko eman zituen hainbat diskotekatan, jendearen dantzatzeko modua begiratzeko. Gainera, koreografo profesional batekin eta lan egin zuen, eszenarik ospetsuena grabatzeko. Tony Manero pertsonaia mitiko bihurtu zen: filmak arrakasta handia izan zuen eta musika diskoaren aroari hasiera eman zion.

24 urte zituen Grease filma antzeztu zuenean, baina hori ez zen oztopoa izan bigarren arrakastara iristeko. Filma historiako musikal ospetsuenetarikoa izan zen. Harekin batera, Olivia Newton-Johnekin protagonista izan zen eta horrek arrakasta are handiagoa eman zion.

Hurrengo urteetan, film batzuk egin zituen, besteak beste Urban Cowboy , Blow Out eta Staying Alive . 1983en urtean, ibilbidea eten zen, 1989an itzuli zen arte, The Experts komediarekin. Harez geroztik, film batzuk egin zituen, baina ospetsuena Pulp Fiction izan zen: horrek sari asko irabazi zituen eta haren lana berriro bultzatu zuen.

 Bestelako datuak 
Hiru aldiz ezkondu da. Azken emaztea Kelly Prestonekin izan zen 2020an hil zena minbiziaren ondorioz. Berarekin hiru seme-alaba izan zituen: Jet, Ella Blue eta Benjamin. Jet 2009an hil zen, Kawasakiren gaixotasunaren ondorioz, 16 urterekin, senitartearen udako etxean, Bahamasen.

Senar-emazteak 1975etik Zientziologia erlijioaren jarraitzaileak dira.

 Filmografia 
 Urtea  Filma  Pertsonaia 1975  The Tenth Level  John  The Devil's Rain  Danny  1976  The Boy in the Plastic Bubble  Tod Lubitch Carrie  Billy Nolan  1977  Saturday Night Fever  Tony Manero  1978  Moment by Moment  Strip Harrison Grease  Danny Zuko  1980  Urban Cowboy  Buford 'Bud' Uan Davis 1981  Blow Out  Jack Terry  1983  Staying Alive  Tony Manero  Two of a Kind  Zack Melon  1985  Perfect  Adam Lawrence 1989  Look Who's Talking  James Ubriacco The Experts  Travis 1990  Look Who's Talking Too  James Ubriacco  1991  Shout  Jack Cabe Eyes Of An Angel  Bobby  1992  Boris and Natasha: The Movie  Bera 1993  Look Who's Talking Now  James Ubriacco 1994  Pulp Fiction  Vincent Vega 1995  Get Shorty  Chili Palmer White Man's Burden  Louis Pinnock  1996  Michael  Michael Phenomenon  George Malley Orientation: A Scientology Information Film  Bera Broken Arrow  Vic 'Deak' Deakins maiorra 1997  Off the Menu: The Last Days of Chasen's  Bera Mad City  Sam Baily  Face/Off  Sean Archer/Castor Troy She's So Lovely  Joey 1998  A Civil Action Jan Schlichtmann The Thin Red Line  Quintard jenerala Junket Whore  Bera Primary Colors  Jack Stanton gobernadorea 1999  The General's Daughter  Paul Brenner / Frank White  Our Friend, Martin  Kyleren aita 2000  Welcome to Hollywood  Bera Lucky Numbers  Russ Richards Battlefield Earth  Terl 2001  Domestic Disturbance  Frank Morrison Swordfish  Gabriel Shear 2002  Austin Powers in Goldmember  "Austinpussy" Johann van der Smut / Goldmember 2003  Basic  Hardy  2004  Ladder 49  Mike Kennedy kapitaina A Love Song for Bobby Long  Bobby Long The Punisher  Howard Saint 2005  Magnificent Desolation: Walking on the Moon 3D  Bera Be Cool  Chili Palmer 2006   Lonely Hearts  Elmer C. Robinson 2007  Wild Hogs  Woody Stevens Hairspray Edna Turnblad 2008  Bolt  Bolt txakurra 2009  Old Dogs  Lead Quantum Quest: A Cassini Space Odyssey  Dave (ahotsa) The Taking of Pelham 1 2 3  Benard Ryder  2012  Savages  Dennis Cain

 Diskografia 
 Over Here! (1974)
 John Travolta (1976)
 Can't Let You Go (1977)
 Travolta Fever (1978)
 Grease (1978)
 The Road to Freedom (1986)
 Let Her in: The Best of John Travolta (1996)
 The Collection (2003)
 Hairspray (2007)
 Whenever I'm away from You, Baby

 Erreferentziak 

 Kanpo estekak 
 John Travolta aktorearen webgunea 
 John Travolta aktorearen IMDBko fitxa irakurgai 

Kategoria:Newjerseyarrak
Kategoria:Ameriketako Estatu Batuetako aktoreak
Kategoria:Ameriketako Estatu Batuetako abeslariak
Kategoria:Ameriketako Estatu Batuetako dantzariak
Kategoria:Donostia Sariaren irabazleak (Zinemaldia)
Kategoria:Irlandar estatubatuarrak
Kategoria:1970eko hamarkadako abeslariak
Kategoria:1980ko hamarkadako abeslariak
Kategoria:1990eko hamarkadako abeslariak
Kategoria:2000ko hamarkadako abeslariak
Kategoria:2010eko hamarkadako abeslariak
Kategoria:Italo-estatubatuarrak
Kategoria:Erromatar Eliza Katolikoko kide ohiak